สังคมข่าวหุ้นเล็กเซียวหงส์
หนังสือพิมพ์ข่าวหุ้นธุรกิจ กระบอกเสียงอิสระแห่งตลาดทุน ที่ได้รับความนิยมสูงสุดของประเทศ ฉบับประจำวันอังคารที่ 22 กันยายน พ.ศ. 2558 ดัชนีหุ้นไทยปิดตลาด 1,392.73 จุด บวก 2.41 จุด มูลค่าซื้อขาย 27,891 ล้านบาท วันนี้กรอบแนวต้านระดับ 1,400 จุด และแนวรับ 1,385 จุด
22 ก.ย. 2558

หนังสือพิมพ์ข่าวหุ้นธุรกิจ  กระบอกเสียงอิสระแห่งตลาดทุน ที่ได้รับความนิยมสูงสุดของประเทศ ฉบับประจำวันอังคารที่ 22 กันยายน พ.ศ. 2558 ดัชนีหุ้นไทยปิดตลาด 1,392.73 จุด บวก 2.41 จุด มูลค่าซื้อขาย 27,891 ล้านบาท วันนี้กรอบแนวต้านระดับ 1,400 จุด และแนวรับ 1,385 จุด
****จากกรณีปัญหา SSI กลายเป็น“เหล็กทับ” 3 แบงก์ SCB-KTB-TISCO ต้องตั้งสำรองหนี้สงสัยจะสูญไตรมาส 3/58 หนักเลยทีเดียว เริ่มจากSCB ตั้งสำรองฯประมาณ 10,000 ล้านบาท เช่นเดียวกับKTB ตั้งสำรองฯประมาณ 10,000 ล้านบาท ส่วน TISCO ตั้งสำรองฯประมาณ 1,400-1,500 ล้านบาท…แม้ว่าทั้ง 3 แบงก์จะยืนขาสั่นบอกว่าไม่กระทบต่อกำไรบริษัท แต่ดูจากตัวเลขแล้วเชื่อว่างบไตรมาส 3/58 ทั้ง 3 แบงก์กำไรลดลงอย่างมีนัยสำคัญแน่นอน
****ส่วนปัญหา SSI เรื่องหุ้นโดนแขวนSP (ห้ามซื้อขาย) ไปแล้ว และเชื่อว่ายาวอีกหลายปีแน่ ส่วนแนวทางแก้ปัญหาหนี้ดูเหมือน “วิน วิริยประไพกิจ” ซีอีโอใหญ่ SSI ไร้คำตอบว่าจะจัดการหนี้ก้อนโตนี้อย่างไร แต่หากดูส่วนของผู้ถือหุ้นติดลบ 1,771 ล้านบาท และกระแสเงินสดหรือเทียบเท่าแค่ 140 ล้านบาท เข้าข่ายต้องเข้าสู่กระบวนการฟื้นฟูกิจการได้เลย เมื่อถึงจุดนั้น “ตระกูลวิริยประไพกิจ” คงต้องสูญเสียSSI ไป เช่นเดียวกับกรณีที่เคยเกิดขึ้นกับ “สวัสดิ์ หอรุ่งเรือง” มาแล้วในอดีต และหาก SSI คิดเรื่องเพิ่มทุนไม่ใช่เรื่องง่าย..ไม่มีใคร “บ้าบิ่น” เข้ามาเพิ่มทุนให้อย่างแน่นอน
****หุ้น GENCO ฉายา “หุ้นขยะ” กลับมาร้อนแรงอีกครั้ง คราวนี้เก็งกำไรกันว่าจะได้ “โซลาร์ฟาร์มหน่วยงานรัฐและสหกรณ์”กับเขาด้วย…โอ้ว..นี่ยังไม่ทันรับซองกันเลย “อ่านขาด” กินกันไปแล้วหรือเนี่ย..!?..บทเรียนมีให้เห็นกันหลายครั้งแล้วกับหุ้นตัวนี้ เชื่อว่าหลายคนรู้จักกันดี เพียงแต่เรื่องเก่ามาเล่าใหม่แบบนี้ ราคาจะวิ่งไปไกลได้แค่ไหน ต้องระวังทีเดียว
****หุ้น AMATA น่าจับตาล่าสุด “วิกรม กรมดิษฐ์” เทขายหุ้นออกมา 2.29% ทำให้เหลือการถือหุ้นเพียง 17.93% จะด้วยเหตุผลใดก็ไม่ทราบ แต่การขายออกมาช่วงตลาดเป็นแบบนี้ “เฮียวิกรม” ต้องตอบคำถามนักลงทุนว่าเกิดอะไรขึ้นแน่..?***หุ้น CPF ราคาปรับขึ้นมาปิด 22.20 บาท เพิ่มขึ้นเกือบ 3% ท่าทางมีโครงการ “ซื้อหุ้นคืน” ซะแล้วกระมั้ง…แต่ด้วยเหตุผลใดๆ ก็แล้วแต่ ราคาหุ้น CPF ถือกว่าต่ำกว่าพื้นฐานอยู่ดี
****ปิดท้ายกันเช่นเคยกับ “ข่าวหุ้นออนทีวี-วิทยุ” เริ่มตั้งแต่เช้า  08.40-09.00 น. พบกันสดๆ กับ “Morning Star : หุ้นดาวเด่น” ที่จะมาอัพเดตตลาดหุ้นทั่วโลก เพื่อมองแนวโน้มตลาดหุ้นไทย โดย วิษณุ โชลิตกุล หัวหน้ากองบรรณาธิการข่าวหุ้นธุรกิจ และก่อนเปิดตลาดบ่าย 13.30-14.00 น. กลับมาพบกับรายการ “ข่าวหุ้น เจาะตลาด” ช่วงวันจันทร์-ศุกร์ ทางสถานีโทรทัศน์ดิจิตอลสปริงนิวส์ (ช่อง 19) และช่วงเปิดตลาดเช้า 10.00-11.00 น. พบกับ “Business Insight”โดยทีมงานข่าวหุ้นธุรกิจและจีจีนิวส์ทางสถานีวิทยุ FM 97.0 MHz การันตีข้อมูลข่าวสารแน่นเหมือนเดิม เพราะ “ทุกคำถามเรื่องหุ้น” หาคำตอบได้ที่ “ข่าวหุ้นธุรกิจ” เท่านั้น..!!